गौरतबल है कि टास्क फोर्स ने सहारनपुर रोड जोन में शुक्रवार को मातावाला बाग से सहारनपुर चौक तक सड़क के दोनों ओर चिह्नित किए गए 45 अतिक्रमणों को ध्वस्त किया। इस दौरान पार्किंग में पार्टी लॉन संचालित करने पर पटेलनगर स्थित एक नामी होटल और व्यावसायिक गतिविधियों से संबंधित कागजात न दिखाने पर निरंजनपुर मंडी स्थित तीन शोरूमों को सील कर दिया गया। आज सहारनपुर चौक से आगे अभियान चलाया जाएगा।